Rocky Roberts, a l'anagrafe Charles Roberts , el ze stà un cantante statunitense naturałizà itałian. Nasùo a Tanner, un picoło paeze de l'Alabama , el ze stà el cuarto fiol de na fameja modesta. El ze restà orfano de pare a l'età de oto ani; el taca cuindi a łaorar asè zòvane, fazendo vari mistieri. Trasferìo a Miami , el se ga rołà cofà mariner e el ze stà inbarcà so ła portaerei USS Independence a Boca Chica Key West . Cui el ga avùo un discreto suceso inte'l puziłà, a'l ponto de vinser cuatro canpionài inte ła categoria welter, inte łe varie tape de łe mision navałe statunitensi a l'estero. Tutavia durante un incontro un colpo a ganàsa e a l'òcio sànco el ło ga ferìo gravemente costrinzendoło ad abandonar el puziłà e a portar i ociàłi scuri che, oltra a covèrzer ła sicatrise, el ghe conferiva el look artistego che'l ło ga contradistinguesto inte i ani drioman. Inte'l steso parìodo el frecuentava el grupo muzegałe de'l batarista Doug Fowlkes, che'l se ezibiva so ła nave. 'St'ùltemo el ga notà suito el so inato tałento de bluesman e el ło ga fazesto cantar co'l nome de " Roberts". Ła band ła se ciamava , nome de'l diałeto statunitense utiłizà dai soldài USA. I altri conponenti de'l grupo i zera Don Borja , Doug Fowlkes e Marvin Glover , Charles Barron , Jerry Armstrong , Jerry Hendrix , Bob Given e Fred Lawrence . So'l finir dei ani sincuanta, Roberts el ga continuà a cantar come frontman dei , ezibindose sia so łe nave che in alguni łocałi de ła Florida meridionałe. Ła band, un mucio apresà soratuto par el sound tipegamente soul e rhythm and blues, el ga termenà ła carièra navałe inte'l 1962, par dedicarse ad algune tournée in Costa Axura . Durante na tapa franseze, i ze stài notài da un dirizente de ła Barclay, che'l ghe ga proponesto a łori un contrato ai studi ATCO de New York City indove i ga insidesto na serie de 45 xiri ed EP publegài a partir da'l 1960 co ła denominasion . El grupo el se ga riorganizà drioman inte'l 1963 co'l nome de , co Wess al baso, Eddy Taylor a'l sax , Henry Hooks , Jessie King , Marvin Glover , Doug Fowlkes . Roberts el ze devenjesto pitosto popołar in Fransa, intarpretando clàseghi cofà e , fin a vinser, inte'l 1964, el canpionato intarnasionałe de Rock 'n' Roll a Cannes. Rocky Roberts el ze stà notà da Renzo Arbore e da Gianni Boncompagni inte'l 1965, che i ło ga ciamà a Roma par afidarghe ła sigla de'l programa radiofònego Bandiera Gialla, co'l só brano, in ingleze, "T-Bird", a l'època conosùo e publegà soło in Fransa. Inte'l fratenpo, Roberts el ga insidesto altri do 45 ziri par ła Barclay, par po' pasar a ła Durium Records. Daspuò che'l se ga trasferìo a Roma el ga inparà un itałian che'l ze senpre restà aprosimativo, ma grasie a ła beła voze e a ła só verve el suceso no'l ga tardà a rivar e, tra varie aparision in TV e apontamenti live, el boom el ze rivà inte'l 1967 co ła vitoria de'l , indove el ga prezentà el brano , in orìzene nasesto come sigla de'l varietà tełevizivo . El grando suceso de'l brano e 18 setemane in clasifega, drioman, el ga ispirà un film muzicareło co'l steso titoło, direto da Ettore Maria Fizzarotti. A fianco de Rocky ga resità Giancarlo Giannini, Franco Franchi e Ciccio Ingrassia, Enrico Montesano, Marisa Sannia, Nino Taranto e Lola Falana . El cantante le ze stà de frente invità a partesipar a show e spetacołi tełevizivi. Inte'l 1966 el ga interpretà ła canson , scrivesta da Luis Bacalov par l'omònemo film de Sergio Corbucci.